Etusivu - Suomen Henkilöstöpooli Oy\nSuomen Henkilöstöpooli Oy\nSuomen Henkilöstöpooli Oy on\nLuotettava, joustava ja mutkaton yhteistyökumppani\n040 580 1442\nNopea ja suora yhteys työnantajaan.\nJätä avoin työhakemus ›\nHenkilöstöpooli auttaa työntekijöitä onnistumaan ja työnantajaa menestymään!\nHenkilöstöpoolilla on pitkä ja monipuolinen osaaminen henkilöstöpalvelualalta ja toimimme useilla eri toimialoilla. Tämä takaa oikeat tekijät oikeisiin kohteisiin tehokkaasti ja luotettavasti. Tarjoamme valtakunnallisesti nykyaikaisia henkilöstöratkaisuja asiakkaidemme henkilöstötarpeisiin. Henkilöstöpooli on perustettu vuonna 2008.\nOta yhteyttä ja kysy lisää! ›\nHaemme asiakkaallemme HUOLTOASENTAJAA toistaiseksi voimassa olevaan työsuhteeseen Helsinkiin.\nHuoltoasentajan tehtävät sisältävät autonostimien ja muiden korjaamolaitteiden asennus-, korjaus- ja huoltotöitä.\n- Itseohjautuvuutta, ongelmanratkaisukykyä sekä reipasta työotetta\n- Työturvallisuuskorttia sekä B-ajokorttia\n- Sujuvaa suomen- ja englanninkielen taitoa\n- Pientä ymmärrystä sähkötöistä\nTyösuhde on kokoaikainen ja toistaiseksi voimassa oleva. Tehtävän palkkaus määräytyy huolto- ja kunnossapitoalan työehtosopimuksen mukaan (min. 12e/h). Lisäksi tarjoamme työntekijöillemme yksityisen työterveydenhuollon sekä vapaa-ajan tapaturmavakuutuksen.\nKiinnostuitko tehtävästä? Hae paikkaa mahdollisimman pian täyttämällä hakemus kotisivuillamme. Liittämällä hakemukseesi CV:n, varmistat paremman mahdollisuuden päästä jatkoon hakuprosessissa. Haastattelemme hakijoita jo hakuaikana ja avoinna oleva paikka täytetään heti sopivan henkilön löydyttyä. Työt alkavat sopimuksen mukaan.\nLisätietoja: Jalmari Viima, 040 580 1442, jalmari.viima(a)henkilostopooli.fi\nHae työpaikkaa/uusi hakija\nMaariankatu 1 B 44, 2 krs\nKäenkuja 8 A 44\n046 921 7579\n040 354 8150\n050 563 7856


NormiSuomalainen - newspaper of Perus Ankka - page 1 of 7\nNormiSuomalainen on ajankohtainen ja poliittinen uutislehti. Lehti on myös Uudenmaan yksi luetuimmista lehdistä.\nÄänestä Perus Ankka presidentiksi!\n8 • Ziua 2,907, 06:55 • Publicat în Finland • Dezbateri și analiză politică\nTerve kaikille muistakaa äänestää minua presidentksi, vaikka pressanvaalit on henkilövaalit niin edustan puoluetta. Eduskunnan ulkopuolisilla puolueilla ei oikeen oo muuta kansan protestin kanavaa.\nTarttukaa nyt ja ilmaiskaamme kansan protesti … citește în continuare »\nYhdessä eteenpäin eduskuntavaaleissa!\n6 • Ziua 2,711, 13:29 • Publicat în Finland • Dezbateri și analiză politică\nEduskuntavaalit ovat taas käsillä ja jokainen puolue ja tavallinen kansalainen jännittää oman puolueen menestystä. Unioni osallistuu näihin vaaleihin, kuten kaikkiin vaaleihin, toiveikkaana. Olemme pyrkineet aina tarjoamaan jäsenillemme\n8 • Ziua 2,571, 10:58 • Publicat în Finland • Dezbateri și analiză politică\nTerve kaikille äänestäjille! Julkaisten nyt mitä ajan ja kuka olen.\nOlen siis Ankkapuolueen puheenjohtaja ja entinen kahden kauden kansanedustaja, kansanedustajana olen toiminut yhden kauden Korppipuolueen edustajana ja myös yhden kauden Unionin … citește în continuare »\nTalvisodasta kulunut 75 vuotta!\n10 • Ziua 2,567, 07:37 • Publicat în Finland • Socializare și divertisment\nTalvisodan syttymisestä on tänään kulunut tasan 75 vuotta, joten kunnioitus heille jotka taistelivat silloin. Kunnianosoitus veteraaneille!\nSaa laittaa voten!\nPerus Ankka kohti pressanvaaleja jälleen!\n8 • Ziua 2,566, 12:10 • Publicat în Finland • Dezbateri și analiză politică\nNo niin, parit presidentinvaalit välissä on aika palata. Olen perustanut uuden puolueen samalle linjalle kuin kansalliskonservatiivit nyt nimi on yksinkertaisempi ja helppo muistaa  eli tavoittenani on pyrkiä presidentiksi haluan haastaa " … citește în continuare »


Tutkimus: Toimistojen kahvikupeissa ulostejäämiä – Stara\nTutkimus: Toimistojen kahvikupeissa ulostejäämiä\nLifestyle Terveys 22.3.2019, 14:40 · Terhi Piiroinen\nTotaljobs-yhtiön tekemän tutkimuksen mukaan joka viidennessä toimistotilan kahvikupissa on ulostejäämiä. Syynä on se, että ihmiset eivät pese käsiään vessassa käymisen jälkeen.\nHygieniatohtori Lisa Ackerley neuvoo, että toimistotyöntekijöillä kannattaa olla omat ja henkilökohtaiset kahvikupit sekä juomapullot. Niitä ei myöskään kannata jättää yön yli tiskipöydille lojumaan, vaan pestä valmiiksi kaappiiin seuraavaa päivää varten.\nSaman tutkimuksen mukaan toimistopöydillä on peräti 400 kertaa enemmän bakteereita kuin vessanpöntöissä. Lisäksi ihmiset saavat bakteereja herkemmin elimistöönsä toimistoympäristössä, koska he imeskelevät kyniä ja pureskelevat kynsiä. Ackerley suosittelee ihmisiä nauttimaan eväänsä muualla kuin toimistossaan.


Monenkeskistä tohelointia – Länsi ei halua sodan loppuvan Ukrainassa, miksi? | UMV-Raportti | UVM\nMonenkeskistä tohelointia – Länsi ei halua sodan loppuvan Ukrainassa, miksi? | UMV-Raportti\nadmin 20.03.2022\tJonathan WidellUMV-Raportti\nNyt on hyvä hetki vedähtää henkeä ja kysyä sitten se perustava kysymys : kehen voi näinä päivinä luottaa? Ja ovatko valtamedia ja MV-Lehti toisiaan vastassa ja onko ”vaihtoehtomedia” oikeassa ja ”laatumedia” väärässä? UMV-Raportin on kirjoittanut Jonathan Widell.\nUSA:n sotilaallisia toimituksia Ukrainaan.\nEhkä eivät ihmiset ilkeyttään usko, mitä laatumedia heille kertoo. Ehkä he eivät vain tiedä tai osaa tulkita lukemaansa ja kuulemansa oikein. Siis MV-Lehti opettaa. Ja tekee sen leikin keinoin.\nThe New York Times myönsi vihdoin Hunter Bidenin kovalevyn olevan aito\nTehdään tällainen leikki: oletetaan että laatumediassa melkein järjestään jonkin sanottiin olevan hölynpölyä, jota ei uskonut kuin korkeintaan vaihtoehtomediaa lukevat foliohatut. Sitten vaivihkaa laatumedian ykkönen myöntääkin, että tuo asia, jonka se oli kieltänyt, olikin totta.\nOlisiko tästä vedettävä se johtopäätös, että ehkä vaihtoehtomedia onkin oikeassa, siis ylipäänsä? Ja laatumediakin sitten pitkällä viiveellä, kunhan pöly on laskeutunut ja suhdanteet ovat totuuksien myöntämiseen otolliset?\nSattuipas somasti. MV-Lehtihän vasta esitti tästä konkreettisen esimerkin: Näin nimittäin kävi tällä viikolla Hunter Bidenin kovalevylle, joka ponnahti julkisuuteen vuoden 2020 marraskuun vaalien edellä Yhdysvalloissa. Se haudattiin valtamediassa nopeasti, ilmeisesti sen takia, että sen laajempi esiintulo olisi haitannut Bidenin jollain tapaa uskottavia mahdollisuuksia ”vaaleissa”.\nJa kuten MV-lehdessä tuolloin myös mainittiin, tällä viikolla laatumedian kingi New York Times tunnusti noin 22 kappaleessaan tässä keskiviikkoisessa artikkelissaan: ”The email and others in the cache were authenticated by people familiar with them and with the investigation.”\nEli Hunterin kovalevyltä löytyneille sähköposteille saatiin todennus henkilöiltä, jotka ovat perillä niitä koskevasta tutkinnasta. Eikä tämä tunnustus kestänyt kuin vähän yli vuoden. Mitä tästä voidaan oppia? Montakin asiaa.\nEnsinnäkin laatumedia pystyy näinkin ”hienovaraisesti” vaikuttamaan vaaleihin. Unohdetaan nyt suorempi vaalipetos ja sen todisteet, joista MV-Lehdessä on ollut juttua jo pitkään. Donald Trumpin oikeusministeri Bill Barr myönsi tähän perään, että tällä kovalevyn pimittämisellä laatumediassa oli eittämättä vaikutus presidentinvaalien tulokseen vuonna 2020. Senhän sanoo järkikin.\nJa veteraanijournalisti Glenn Greenwald selittää vielä, että Covid-19 saapui juuri parahaksi – liiankin sopivasti – kääntämään huomion Hunterista, mihin saakka kovalevyä olikin kutsuttava ”venäläiseksi disinformaatioksi” vähintään siihen saakka, kunnes Yhdysvaltain presidentinvaalit olivat ohi.\nToiseksi, kuten myös muistamme, kovalevyn kanssa jo pitkään puuhastelleen John Solomonin mukaan päällimmäinen kysymys taas on se, kuka oikein käski kiistämään kovalevyn olevan aito. Eli Solomonia kiinnostaa, mikä on median ja tuon taustavaikuttajan käskysuhde. Ja kuka tuo taustavaikuttaja oikein on.\nMutta kuten MV-Lehden lukijat myös muistavat, tämän paljastuksen voi muljauttaa vielä kolmanteenkin suuntaan. Muistammehan, että Amerikan tiedusteluyhteisön huippunimet sanoivat New York Postin (eivät siis New York Timesin) paljastettua kovalevyn olemassaolon, että tämä kovalevy on ”venäläistä disinformaatiota”.\nPalautetaan vielä tämäkin mieleen: Tiedusteluyhteisön avainhenkilöt julistivat 19.20.2020 päivätyssä kirjeessään tämän läppärin ja varsinkin sen sisältämät sähköpostit ”venäläiseksi disinformaatioksi”. Pitkän allekirjoittajalistan kärjessä olivat sellaiset henkilöt kuin Jim Clapper (entinen kansallisen tiedustelun johtaja) ja muut. Eikö tämä muka huolestuta ketään? Nämä tiedusteluyhteisön edustajat ovat valehdelleet kaikille päin naamaa. New York Post (ei siis New York Times, vaan se jutun ensimmäisenä julkaissut New York Post) ei säästellyt sanojaan: Nämä 51 tiedustelukihoa ovat valehtelevia vakoojia.\nTuskin nämä tiedusteluyhteisön huippuyksilöt tietämättömiäkään olivat. He kun ovat määritelmän mukaan huippuyksilöitä. Ja mikä on heidän herkkuselityksensä sille, että Hunter Bidenin kovalevy ei muka ollult aito? Venäläinen disinformaatio.\nMiksi? No ehkä sen takia, että pitkässä juoksussa Venäjältä voi tulla paljastuksia, joiden suhteen yleisö halutaan saada jo aivopestyiksi torjuvalle kannalle. Ja kuinka ollakaan. MV-Lehdellä on konkreettinen esimerkki tästäkin.\nMikä on ”venäläistä disinformaatiota” nyt?\nEli USA:n tiedusteluyhteisön disinformaatio ”venäläisestä disinformaatiosta” näyttää kyntensä nyt Ukrainan operaation aikana. Ukrainan kriisin tiimoiltahan tulee Venäjän hallitukselta paljastusta Ukrainan kärkkyämistä ydinaseista. Onko se lännen tiedusteluyhteisön mukaan totta? Ei, vaan se on muka venäläistä disinformaatiota.\nSattuipa sekin somasti. Nimittäin tänäkin päivänä, siis 19.3., TASS:n verkkosivuston aloitussivulla komeilee esimerkiksi uutinen siitä, että Yhdysvallat rahoittaa biotutkimusta kolmansissa maissa. Mutta ei tässä kaikki: samassa jutussa biopuolustuspäällikkö Igor Kirillov sanoo, että Ukrainassa tähän tutkimukseen näyttää kuuluneen bioaseen valmistus.\nOnko tästä lännessä sitä paitsi oikeasti ole järkevien ihmisten keskuudessa edes mitään epäilystä? Mitään epäloogistahan tässä ei ole. Pikemminkin on epäloogista ajatella, että USA ulkoistaisi tätä tutkimusta maailman yhteen korruptoituneimmista maista jostakin muusta syystä.\nMonenkeskistä tohelointia nro 1 – Suomi\nEntä aihettaako tämä jotain epäröintiä lännen arvoyhteisön suhteen Nato-kiimaisimpien joukossa esimerkiksi Suomessa? Ei toki. Kiima vain yltyy, mitä vähemmän mitään järkitodisteita kellään on esittää sen tueksi. Venäjän tunkeutuminen Ukrainaan olisi jo edellisen perusteella oikeutettu. Todellinen vaara olisikin USA.\nMutta ei, Nato-kiima ei kuin jatkuu. Sitten tähän soppaan tulee mukaan vielä ydinaseuhka, jota Pekka Haavisto vilautti sitten Dagens Nyheterille tällä viikolla koettaen saada ruotsalaisetkin peloteltua mukaan.\nJa toheloinnin astetta nostaa vielä se, että samaan aikaan, kun Venäjä maalataan uhkaksi, samaan aikaa se maalataan myös täydeltä tunarilta: ”Näistä taktisista syistä Venäjän kurittomaksi luonnehdittu hyökkäys on nyt umpikujassa – On lähdetty haukkaamaan liian isoa kakkua”.\nJa mitä isommaksi tunariksi Venäjä piirretään, sitä ylemmäs Nato-kiima yltyy. Otetaan nyt summamutikassa joko otos lauantaipäivän mediatarjonnasta Suomessa. Miten olisi tämä: ”Pitäisikö Suomen liittyä Natoon vai ei? Seuraa MTV Uutiset Liven väittelyä suorana kello 10.30”.\nEhkä Suomeen kuitenkin vetoaa eniten Suomen saama kansainvälinen huomio. Olkoonkin, että julkisuus on ollut kaikkea muuta kuin positiivista. Ja olkoonkin, ettei tämä negatiivinenkaan huomio ole kuin Suomen oma vika. Se kun rupesi urputtamaan.\nEnsin urputettiin sitä, että Emmanuel Macron tai joku muu oli kuulemma käyttänyt Ukrainan mahdollisesta puolueettomuudesta sanaa ”suomettuminen”. Tämä sai Suomen takajaloilleen: no ei Suomi ainakaan puolueeton ole, saakeli! Sitten urputettiin käänteisestä asiasta. Kun Venäjältä ehdotettiin Ukrainalle, että Ukraina voisi olla neutraali Ruotsin tai Itävallan tapaan, Suomessa urputettiin, että Suomea ei mainittu puolueettomien maiden joukossa!\nTämähän on jo aivan Sauli Niinistön tasoista torveilua. Niinistö puhuu ”Helsingin hengestä” ikään kuin viritellen mielikuvia ihmisten mielissä puolueettomasta – siis ”suomettuneesta” – Suomesta, joka näytteli suurta osaa 1970-luvun liennytyksessä. Toisaalta Sauli puhuu Venäjän suuntaan ikään kuin Natoa puolustellen. Ja puolueettomuuteen pyrkiessäänkin Niinistö kuulostaa lähinnä Mata Harin tapaiseta vakoojalta, joka makaa Putinin kanssa ja paljastaa hänen salaisuutensa palkkaajilleen: ”Putin on muuttunut mies”, sanoi Sale New York Timesille helmikuussa.\nMonenkeskistä tohelointia nro 2 – Zelenskyi\nJa otetaan sitten sama kuvio Volodimir Zelenskyin puolelta. Tämä sama järjettömyys leimaa myös hänen linjaansa. Jos Ukraina on nyt muka niin kovasti ”niskan päällä”, miksi Zelenskyi sitten käy kerjäämässä lännen arvoyhteisöltä muutakin kuin myötätuntoa?\nKova kiertue hänellä oli päällä vielä tälläkin viikolla: on kierretty nyt Englannin parlamentti, Yhdysvaltain kongressi ja Saksan Reichstag. Jokaista on koetettu manipuloida kunkin kansakunnan syvimmillä haavoilla. Englannissa Zelenskyi siteerasti Churchilliä, USA:ssa vilahteli 9/11- ja Martin Luther King -kortti ja Saksassa puolestaan holokausti.\nTämä ei Steve Bannonia miellytä monestakaan syystä. Jo toista päivää hän pani jo lähetyksensä alkuun eli ”cold openiin” erään amerikkalaisen huippuasiantuntijan haastattelun, jossa tämä kehuu Zelenskyin ja hänen TV-taustajoukkonsa loistavaa PR-työtä. Bannon ei pidä tästä täysin tyhjää täynnä olevasta PR-poseerauksesta, jossa ei ole todellisesta sodasta tietoakaan, muuta kuin feikattu sotasankarin sädekehä. Zelenskyin vetoaminen esimerkiksi syyskuun 11. päivän terrori-iskuihin ei miellyttänyt Bannonia senkään vertaa.\nMutta kaikkein eniten Bannonia ärsyttää – syystäkin – se asia, joka juuri havaittiin Suomen yhteydessä. Yhtäältä Ukrainan esitetään olevan niskan päällä. Toisaalta Ukrainan esittämillä avunpyynnöillä ei ole enää mitään rajaa. Tämähän selvästi osoittaa, että se on tappion partaalla. Ja se taas osoittaa, että Zelenskyi on valehtelija.\nMonenkeskistä tohelointia nro 3 – Joe Biden\nJa kuinka ollakaan, lännen laatumedia panee kahta kauheammin pökköä pesään. Itse asiassa sitä enemmän, mitä epätoivoisemmalta homma alkaa vaikuttaa. Ja tämä taas liittyy Bidenin puheluun Kiinan presidentti Xi’n kanssa perjantaina.\nJo se, että Bidenin täytyi itse pyytää puhelinaudienssia Xi’ltä, koettiin jo nöyryyttäväksi. Ainakin War Roomissa. Ja nöyryytys oli täysin tietoista Kiinan puolelta. Juuri ennen tuota puhelua Xi’n ja Bidenin välillä Kiina lähetti lentotukialuksen Taiwania kohti.\nTämä nöyryytys ei ollut kuin viimeisin Bidenin nöyryytysten helminauhassa. Jo aikaisemmin Biden oli saanut pakit ”liittolaisiltaan” Saudi-Arabialta ja Yhdistyneiltä arabiemiirikunnilta. Näiden maiden päämiehet eivät ottaneet luuria käteen, kun Biden soitti. Sen sijaan Saudi-Arabia on pyytänyt Xi’n vierailulle maahansa.\nMyös itse puhelun on täytynyt olla niin nöyryyttävä, että Valkoiselta talolta meni kolmisen tuntia, ennen kuin se sai siitä jonkinlaisen tiedotteen (readout) väännettyä. Se on koko komeudessaan tässä.\nKiinan puolelta mokomaan ei taas mennyt kuin muutama minuutti. Kumpaa on siis luottaminen? Ja kumpi on tarvinnut kolmisen tuntia aikaa nuollakseen haavojaan ja saadakseen oman versionsa loihdittua parhain päin? Onko luottaminen Kiinaan? Ja tarvitsiko Valkoinen talo tuon kolmisen tuntia setviäkseen, miten se saa esitettyä puhelun annin parhain päin vaikka väkisin?\nMonenkeskistä tohelointia nro 4 – Lännen arvoyhteisö ja media\nJa tästä seurasi omituinen skitsofrenia laatumediassa. Financial Times nimittäin hypähti heti Xi’n kyytiin ja ilmoitti, että Kiina arvosteli lännen holtitonta pakotepolitiikkaa. Tämä on tulkittava seuraavasti: Kun USA varoitti Kiinaa tukemasta Venäjää ”aineellisesti”, se tarkoitti, että Kiinan oli asetuttava USA:n pakotepolitiikan taakse.\nKiina vastasi tähän, että se ei ole samoilla linjoilla USA:n pakotepolitiikan kanssa. Kiina nimenomaan tukisi Venäjää aineellisesti, mikä tarkoittaa – Putinin ja Xi’n olympialaisten alussa solmiman strategisen kumppanuuden valossa – sitä, että Kiina voisi päättää tukea Venäjää myös sotilaallisesti. Ja tietysti silloin Yhdysvaltoja vastaan. Ainakin välillisesti.\nMikä tekee tämän erityisen mielenkiintoiseksi, on jakomielisyyden toinen puoli. Lännen laatumedia toinen lohko laskee nyt omalta osaltaan sellaista propagandan luikuria, että Pravda olisi ylpeä (kuten Ben Harnwell totesi). Esimerkiksi amerikkalainen NPR mietti kokonaisen vuorokauden verran, miten se tuon puhelun esittäisi ja päätyi tähän: Biden warns Xi Jinping of consequences toward China if it continues Russian support. Eli tähän otsikkoon otettiin vain se puoli, että Biden varoitti Xi’tä.\nMyös MSNBC:n Ali Velshi oli ymmällään tästä skitsofreniasta ja hänen ihmetyksensä näkyy tuon saman ”cold openin” alkuminuuteilla (ajassa 4:01). Suomen laatumedia on kuitenkin vähentänyt lukijoidensa päänvaivaa lähtemällä enemmänkin tuon NPR:n kelkkaan. Biden siis varoitti Xi’tä eikä päinvastoin.\nZelenskyi tietää päivänsä olevan luetut\nMutta tässä taas häämöttää toinen juttu, nimittäin se, että laitettiinpa lännen laatumediaan mitä paskaa tahansa, Zelenskyi itse jo aavistaa omien päiviensä olevan luettu. Kiinan tyly vastaus Bidenille oli se viimeinen tikki. Se tarkoittaa sitä, että Kiina menee tarvittaessa jeesaamaan Venäjää vaikka sotilaallisesti. Mistään Kiinan tuesta USA:n Ukrainaa tukevalle pakotepolitiikalle ei ainakaan voi puhua.\nJa tästä seuraa sitten se, että Zelenskyi on nyt paniikinomaisesti rukoilemassa Moskovaa neuvottelupöytään. Muuten Ukraina on mennyttä kalua ja hän itse on mennyttä miestä. Toki tämäkin saadaan kiepautettua lännen laatumedialle Zelenskyiä imartelevaksi: ”Ukrainan Zelenskyi vaatii Venäjää neuvottelupöytään, varoitti hyökkääjää erittäin suurista miehistötappioista”.\nTämä on hyvin linjassa sen kanssa, mitä Financial Times rehellisesti kertoi Zelenskyin sanoneen (sitä itse välttämättä uskomatta, sillä lehti samalla kertoi venäläisten nyt ottavan Mariupolin hallintaansa oikein tosissaan):\nTietysti Zelenskyin ja hänen taustajoukkojensa mediataituruus on tietyllä tavalla ihailtavaa. Tosin The Telegraph pääsi tämän ilon pilaamaan perjantaina muistuttaessaan, että uusnatsien Azov-pataljoonakin on mediankäytössään taiturillinen. Ja lännen olevan siihen lääpällään.\nEntä se hartaasti luvattu Venäjän vararikko?\nKuten MV-Lehdessä on jo ansiokkaasti todettu, konflikti on kuitenkin perusteiltaan taloudellinen. Ja tästä ollen, mikä oli tältä osin viikon huippu-uutinen laatumediassa? No, tietysti se, että Venäjä ei muka pysty selviytymään veloistaan, kun pari korkomaksua uhkasi jäädä maksamatta sen takia, että lännen arvoyhteisö oli jäädyttänyt Venäjän dollarimaksut.\nNo voi pojat! Tältäkin uutisankalta olisi vältytty, jos ihmiset olisivat kuunnelleet MV-Lehteä. Jo etuajassa tiistaina MV-lehti oli ilmaissut (mistä kunnia tosin Financial Timesille), että tämä ei tulisi olemaan todellinen ongelma: keinot kyllä keksittäisiin jo vanhalla kokemuksella. Suomen laatumedia kuitenkin hehkutti sitä hokemaa, että nyt menisi Venäjä sitten lopultakin lupaamaansa konkurssiin, kun se ei selviäisi keskiviikkoisista lainakorkojen maksusta, kun dollarit olivat jäissä.\nMV-Lehti oli siis oikeassa ja muut väärässä. Virallista tietoa ei liene siitä, että miten Venäjä selvisi korkomaksuistaan. Mutta selvisi. The Duranin Alexander kertoi saaneensa kuitenkin jotakin kanavaa pitkin selville, että Venäjä sai maksaa korkonsa dollareina lännessä jäädytetyistä dollarivaroistaan. Eihän ole Bideninkaan pakotetyrannian edun mukaista panna viime kädessä lännen arvoyhteisön pankkeja kärsimään luottotappioita. Ja dollareita Venäjältä kyllä löytyi. Olivat vain jäässä lännen oman toiminnan takia, niin ettei se itse ollut saamassa maksua.\nLänsi ei halua sodan lippuvan, mutta miksi?\nThe Duran mietti tällä viikolla muutakin. Ja se taas koskettaa perustavanlaatuisempaa ongelmaa: nimittäin sitä, miten tämä sota saadaan loppumaan, vai saadaanko ollenkaan, kun siihen ei välttämättä ole edes halua. Alexander mietti esimerkiksi, miksi ukrainalaisjoukot jatkavat taisteluaan Donbassissa, kun ne eivät voi olla kuitenkaan epätietoisia siitä, että ovat joutuneet mottiin, moneenkin mottiin.\nSelitys on Alexanderin mukaan se, että poliitikot haluavat ukrainalaisjoukkojen jatkavan idässä taistelua. Tarkoitus on se, että Ukraina – ja siten länsi – pystyy vääntämään kättä neuvotteluissa Venäjä kanssa. Aiheena olisi silloin juuri juuri tuo Donbassin asema. Poliitikkoja ei Alexanderin mukaan kiinnosta tässä vaiheessa enää pelastaa omia sotilaitaan. Jos he joutuvat tapetuiksi, niin joutukoot.\nTom Luongo väläytti muutama päivä sitten, että länsi ei haluakaan sodan loppuvan. Syy siihen on se, että sen täytyy silloin tunnustaa olevansa itsekin syyllinen. Nuo biolaboratoriot olisivat vain kaikkein kouriintuntuvin ja noloin esimerkki. Luongo saattoi myös tarkoittaa esimerkiksi Naton ja USA:n entisiä sotarikoksia. Nehän eivät juuri poikkea niistä, joita ne nyt väittävät Venäjän tekemiksi Ukrainassa.\nJa tähän tulee kaupan päälle vielä se lännen harhautus Ukrainan mahdollisesta Nato-jäsenyydestä, joka sai Ukrainan kiipeliin ylipäänsä. Jopa Suomen laatumedia on taipumassa vastaanottavaiseksi tälle näkökannalle mainitessaan MV-lehden lukijoille jo tutun amerikkalaisprofessorin John J. Mearsheimerin tulkinnan Ukrainan tilanteesta ja nimenomaan lännen syyllisyydestä.\nSamaan aikaan jälkien peittäminen lännen arvoyhteisössä kuitenkin jatkuu. Lauantaiaamuna Ison-Britannian ulkoministeri Liz Truss sanoi haastattelussa The Timesissa, että Venäjän osallistuminen rauhanneuvotteluihin ei ole vakavasti otettava ele, sillä se on vain Putinin ”savuverho” sotarikoksille. Ehdottaessaan neuvotteluja Venäjä nimittäin samaan aikaan hänen mukaansa hyökkää siviilien kimppuun sumeilematta.\nJa tästä taas pääsemmekin jo edellä olleeseen ilmiöön eli PR:ään, jota Zelenskyi ja Azov-pataljoona asiantuntijoidenkin mukaan kuulemma niin taiturillisesti hoitavat. Ja sen ansiosta ei sotaa tarvitsekaan ihan heti lopettaa juuri, kun on vauhtiin päästy.\nJa näin nähdään jo tapahtuvankin. Kun Bidenin melkein vahingossa kutsui Putinia sotarikolliseksi erään cocktail-kutsun päätteeksi, Valkoisen talon lehdistösihteerin Jen Psakin täytyi äkkiä keksiä jotakin näyttöä näistä sotarikoksista. Ja näyttö löytyikin: nimittäin TV:stä. ”Kaikkihan ovat nähneet sotarikokset TV:stä”, sanoi Psaki. Tästä Psakin lausunnosta älähti jo valtamedia itsekin.\nMissä uusi päivänpolttava puheenaihe?\nJa tästä pääsemmekin sitten alun kysymykseen. Ketä pitää luottaa? Lännen valtaliiton ”laatumediaa” vai esimerkiksi Luongoa? Kiinaa vai Valkoista taloa? Zelenskyiä vai Putinia? Joka tapauksessa: ei lännen laatumediaa voi mitenkään hyvin omintunnoin enää pitää totuuden mittana. Tosin välttyäkseen jäämästä kiinni valeistaan sen täytyy nyt vaihtaa kuumaa puheenaihettaan jatkuvasti.\nKun tahti yltyy, voidaan lakaista maton alle paitsi laatumedian omia valeita, myös toisten. Kuten Amerikan koronakeisarin Anthony Faucin, joka sanoi podcastissa haluavansa viettää kohta enemmän laatuaikaa perheensä kanssa.\nVaikka valtamediassa on siis ollut pientä vihjettä siitä, että päivän puheenaiheeksi palaisi korona, kun homma Ukrainassa on menossa perseelleen, ei tämä ole kuitenkin vakava skenaario. Koronan suhteen asiat ovat menneet nimittäin vielä enemmän perseelleen. Alex Berensonia seuraavat jo tietävätkin sen. Ja nimenomaan rokotteiden vähintäänkin joutavuudesta hänellä on selvää näyttöä. Hän esimerkiksi näyttää kaavion Israelista. Rokotusten alkamispäivä on siinä erikseen merkitty:\nJa olisipa siinä kaikki tämän koronan ja varsinkin koronarokotteiden osalta. Mutta kun ei ole. Naomi Wolf lupasi Bannonille julkaista Pfizerin 55 000 sivua koskeneen tutkintansa väliaikaisraportin parin viikon päästä. Lehdistötilaisuuden hän lupasi kuukauden päähän.\nNiitä odotellessa hänen vertahyytävät kertomuksensa Bannonille lauantaina voi kuunnella tästä ja tästä. Hän sanoo Pfizerin datasta itsestään löytyneen kymmeniä tuhansia haittavaikutuksia. Asiakirjoja tutkii nyt noin puolitoista tuhatta vapaaehtoista, mukaan luettuna yli 200 asianajajaa.\nLisäksi Wolf mainitsee, että kun Yhdysvaltojen CDC poisti lasten ja nuorten koronakuolemista noin neljänneksen, mistä Epoch Times kertoi (ja julkaisi CDC:n vastauksen), syynä on se, että CDC:n johtaja Rochelle Walenskyä vastaan on haettu syytettä juuri tämän datan manipuolintiin liittyvästä petosepäilystä.\nHajoaako mannertenvälinen pelkoporno – populismiko täyttää tyhjiön?\nMissä on siis seuraava uusi päivänpolttava puheenaihe eli ”pivot”, kuten sitä Amerikassa kutsutaan? Rokotteisiin ei kehtaa palata. Eikä sitä virkaa enää hoida edes Capitol Hillin tapahtumia ”tutkiva” komitea, jolla alkaa ote herpaantua.\nBannon arvelee, että se on tulossa tästä: Bidenin ehdokas Korkeimpaan oikeuteen, Ketanji Brown Jackson. Bannon esittää syykseen epäillä tätä uudeksi päivänpolttavaksi puheenaiheeksi sen, että The Hill pani jutun kärkiuutisekseen perjantaina:\nTämä skandaali koskee sitä, että republikaanisenaattori Josh Hawley oli havainnut KBJ:n tuominneen seksuaalirikoksista, erityisesti lapsipornosta, alle virallisesti määrätyn vähimmäistuomion. Se, että The Hill panee tämän kärkiuutisekseen osoittaa ainakin Bannonille, että tässä on menossa jotakin muuta hämärää. Eikä hän ole ainoa. Eikä KBJ:n asiaa varsinaisesti auta, että demokraattipuoleen puolelta tämä oli jo koetettu kuitata olankohautuksella kutsumalla sitä uudeksi Pizzagateksi (siis joksikin perättömäksi höpötykseksi pedofiliasta, joka koituu pelkästään sitä tutkivien turmioksi).\nJos tämä on se uusi ”pivot”, ei tämä kovinkaan paljon Euroopassa hetkauta ketään. Onko siis päivänpolttava puheenaihe nyt hajoamassa lännen arvoyhteisöä kokoavasta pelkopornosta enemmänkin mannerkohtaisiksi skandaaleiksi, jotka vain hajottavat kyseistä arvoyhteisöä?\nEhkä länttä kokonaisuudessaan tuleekin kokoamaan uusi antiglobalistinen voima, johon juuri Bannon ja Luongo ja The Duran ja monet monet muut kuuluvat. Bannoniin lähinnä liittyy sitten vastaus valtamedialle, nimittäin hänen entisen kumppaninsa Jason Millerin luotsaama some-alusta GETTR. Se yhdistää nyt kaiken maailman populisteja.\nJa Ranskasta aloitetaan. Miller ilmoitti nyt lauantaina GETTRin tarjoavan lähetyksen Ranskassa tiistaina käytävästä presidenttikilpaan kuuluvasta väittelystä. Marine Le Pen tosin lähettää vain edustajansa paikalle mutta Zemmour on siellä omassa persoonassaan. Tämä tarjoaa laatumedian karsastamille ehdokkaille maailmanlaajuisen kanavan. Ja nyt kun Ukraina on ollut päivänpolttava puheenaihe aikansa, sen jättämään tyhjiöön voikin iskeä juuri populistimedia, joka levittää nyt siipensä koko maailmaan.\nToivottavaa olisi, ettei Ukrainaa enää väkipakolla koetettaisi tunkea takaisin tuohon tyhjiöön. Toivottavaa siis olisi, ettei se paljon puhuttu kemiallisten aseiden false flag -valehyökkäys tulisi syöksemään koko maailmaan kolmanteen maailmansotaan.\nPrevious Previous post: Päivän kuva: Nato-Hesari ja Venäjän ”etsintäkuulutettujen” viholliskortit – Irakin malliin\nNext Next post: USA:n tiedustelupalvelu CIA ”natsifioi” Ukrainaa salaisesti vuodesta 1953


Ihan kiva mutta järki lähtee...\nKello vastaa tarpeisiini siinä mielessä, että halusin kevyen ja kauniin kellon arkikäyttöön, josta voin halutessani laittaa treenien ajaksi mittauksen päälle. Se toimii kuten tarvitsenkin. Unen seurantaan käytän Ouraa joten siinä mielessä en osaa sanoa mitään Igniten uniseurannasta. MUTTA kun haluan kuitenkin katsoa kellonaikaa vaivattomasti, se ei sitten todellakaan onnistu rannetta heilauttamalla. Se on ihan sama mitkä kokovartaloravistelut ja zumbaliikkeet vedän, kellotaulu ei herää ilman että painaa nappia. Raivostuttaa niin että harkitsen kellon palauttamista :( Jos tuo omasta mielestä oleellinen ominaisuus toimisi moitteetta, antaisin enemmän tähtiä, mutta valitettavasti tämä laskee omassa käytössä pointseja.\nKame8Nnainen, 35–44v 3.11.2020\nTäyttää minun tarpeeni ja on kauniimpi ja kevyempi kuin entiseni Polar 400M. Ilmoituksetkin toimii hyvät ohjeet saatuani.\nVaeltajaNnainen, 65 tai yliv 13.10.2020\nJiipeeMmies, 35–44v 16.7.2019\nSain kellon syntymäpäivä lahjaksi reilu puoli vuotta sitten ja olin hyvin tyytyväinen lahjaan. Kuitenkin vikoja on, esim. kun alotan kellon oman treenin ja koitan painaa ”done” nappia treenin lopussa, näyttö jäätyy enkä saa kelloa toimimaan muuten kuin boottaamalla. Välillä näyttö sekoilee. Ja olen huomannut viimeisen parin viikon aikana (puoli vuotta ostosta) että kellon akku on saattanut mennä päivässä kuudesta kymmenestä prosentista nollaan. Ennen siis akku toimi kauan mutta nykyään sen laatu on heikentynyt. En tiedä liittyykö syyt vain minun kellooni, jos siinä on vaikka tekninevika. Mutta muuten suosittelen kelloa.\nminäNnainen, 18–24v 1.9.2020\nHyvä ja helppo käyttöinen, mutta välillä näyttö jumittaa eikä vastaanota kosketusta (Aiemmassa polarin kellossa ei ollut tätä vikaa)\nPolar24Nnainen, 18–24v 19.7.2020\nYlitti odotukset, unen seuranta todella tarkka, mielenkiintoinen ja koukuttava.\nMepaNnainen, 35–44v 6.2.2021\nHyvä ja perus\nHelppo käyttöinen, ajaa asiansa ilman mitää ylimääräisiä hienouksia joita en kaipaa. Helteillä ja hikoillessa ranneke hiostaa mutta muuten oikein mukava pitää.\nSykkeen mittaus ei ollut tarkka\nSykkeen mittaus ei ikävä kyllä ollut omalla kohdallani tarkka, vaan näytti jatkuvasti reilusti korkeampia lukuja.\nIlmeisesti jotkut toimii toisilla, ja jotkut taas toisilla, ranteen rakenteellisten erojen takia.\nMuutoin kello oli todella laadukkaan oloinen, ja pidin esimerkiksi ominaisuudesta miten se näytti unikoosteessa nukkumisen aikaisen sykkeen (vaikka se ei omalla kohdalla tarkka ollutkaan).\nKello oli myös miellyttävän tuntuinen kädessä ja kevyt, jonka ansiosta se ei ärsyttänyt jo valmiiksi ärtynyttä ranteen hermoa (monen kellon kohdalla tuo on itselläni ongelma).\nSuosittelen kokeilemaan. Jos sinun kohdallasi mittaa sykkeen tarkasti, on tämä silloin erinomainen kello.\nYksi miinus myös siitä, että en löytänyt mistään kohtaa, jossa olisi saanut säädettyä näytön pysymään pidempään päällä.\nPositiivisesti yllättynyt hintaan nähden\nKello on ollut käytössä nyt vähän alle kaksi viikkoa. Tämä on ensimmäinen urheilukelloni säännöllisessä käytössä ja minä en yleensä käytä tavallista rannekelloa.\nTässä versiossa on silikoniranneke, joka pitää kellon hyvin paikoillaan, jos ranneke on kireällä. Näin kireällä kelloa ei kuitenkaan voi pitää pitkään, koska se painaa ranteeseen selvät jäljet. Jos kelloa pitää löysemmällä, niin se ottaa kyllä kohtalaisen hyvin kontaktin ranteeseen, mutta urheilusuorituksen aikana se ei saa jatkuvasti sykettä mitattua, joten liikuntasuorituksen ajaksi ranneke pitää kiristää. Vaikka ranneke olisi löysemmälläkin, niin anturit painavat kuitenkin ranteeseen pienet montut ja se ärsyttää kättä siinä määrin, että kellon paikkaa ja kättä haluaa vaihtaa vähintään kerran päivässä. En tiedä voisiko anturit olla suunniteltu siten, että ne painaisivat käteen vähän vähemmän. Tavallisen rannekellon kanssa tätä ongelmaa ei luonnollisesti ole, koska siinä ei ole antureita. Tuohon rannekkeen puristamiseen auttaisi varmasti nahkaremmin ostaminen silikonisen tilalle. Sen kanssa kuitenkin pärjää aika hyvin ranneketta löysäämällä silloin, kun ei tee urheilusuoritusta. Itselläni on aika kapea ranne (vähän alle 16cm ympärysmitta). Polar käsittääkseni suosittelisi tällaiselle ranteelle ennemmin S-kokoista ranneketta, mutta minusta tämä M-L -ranneke on oikein hyvä minun ranteeseeni. Pidän ranneketta 7. 8. tai 9. reiässä, joten tiukentamiseen olisi mahdollisuus kapeammallakin ranteella ja yli jäävä rannekkeen osuus ei ole mikään ongelma.\nKellon kosketusnäyttö huolestutti minua paljon, koska kokeilin kelloa kaupassa ja se tuntui todella huonolta käyttää. Kuitenkin käytössä kosketusnäyttö toimii selvästi paremmin kuin se toimi liikkeessä. Onhan se edelleen hidas ja ottaa huonosti puhelimen kosketusnäyttöön verraten, mutta toimivuus on kuitenkin sen verran hyvä, että en missään tapauksessa vaihtaisi tätä napeilla toimivaan käyttöliittymään, koska ne ovat usein todella sekavia. Polar olisi kyllä voinut tehdä selvästi parempaakin työtä käyttöliittymän suunnittelussa ja alkuun on aika epäselvää, että mihin suuntaan pitää pyyhkäistä ja milloin pyyhkäistään ja milloin klikataan. Kuitenkin kun nämä oppii, niin sen jälkeen kellon käyttäminen on kohtalaisen helppoa.\nYleisesti kellon näkymät eivät ole minusta kovin esteettisiä ja jotkut ilmoitukset tulevat harmaalla taustalla ja näyttävät ihan siltä kuin kellossa olisi joku vakava vikatilanne. Näitä olisi voinut tehdä vähän neutraalimmiksi.\nJos sallit ilmoitukse spotify-sovelluksesta, niin jokaisen biisin vaihtuessa kellosi värähtää ja se biisi tulee uutena ilmoituksena. Tämä taitaa olla välttämätöntä toiminnan kannalta. Tämä on hieman ärsyttävää, mutta toisaalta se mahdollistaa sen, että voit pysäyttää kappaleen ja vaihtaa seuraavaan kellostasi. Voit blokata haluamasi sovelluksen ilmoitukset, mutta sitten et tietenkään voi vaihtaa biisiä kellosta, jos blokkaat spotifyn ilmoitukset.\nNäytössä olevat tekstit ovat minusta ihan riittävän näkyviä ja kirkkaita ainakin minun normaalille näölleni. Kirkkaassa auringonpaisteessa joutuu kädellä suojaamaan vähän että näkee, mutta niin joutuu puhelintakin, joten en antaisi kyllä näytön kirkkaudesta miinusta tälle ainakaan tähän astisen kokemuksen perusteella. Olen kuitenkin ollut kävelyllä kirkkaina talvipäivinä ja en ole nähnyt tuota minään merkittävänä ongelmana. Pyöräillessä aurinkoisella kelillä voi toki olla vaikea nähdä kellon ilmoituksia vauhdissa, mutta enpä usko, että mikään älykello on tällaisessa tilanteessa optimaalinen.\nTreenin aikana on hieman ongelmallista saada näyttö heräämään. Näyttö herää henkiin, jos käden nostaa vaakatasoon itsensä eteen. Se ei kuitenkaan aina tätä tee ja kättä pitää pitää siinä hetki, jotta tämä tapahtuu. Normaalissa tilanteessa tämä ominaisuus toimii minusta paljon paremmin kuin monissa muissa arvosteluissa sanotaan, mutta juoksun aikana tämä on hieman huonotoiminen, koska kättä pitää pitää paikoillaan ehkä sekunti tai pari. Etenkin, jos takin hiha meinaa tulla kellon päälle, niin melkoista temppuilua. Näytön saa heräämään myös kellon ainoasta fyysisestä napista, mutta jos näyttö ehtiikin herätä kädenliikkeestäsi ja sitten painat fyysistä nappia, niin se keskeyttää treenin. Tämä on käynyt minulla muutaman kerran vahingossa. Toki treeni jatkuu heti kun klikkaat taas ruutua, mutta silti tämä on hieman ärsyttävä ominaisuus. Treeni lopetetaan pitämällä fyysistä nappia pohjassa 3 sekunnin ajan ja ruudulla näkyy tuon ajan juokseminen ja sanotaan, että treeni on nyt tallennettu. Tämä treenin lopetus on minusta hyvin toteutettu, mutta keskeytykset huonommin.\nLenkillä kello värähtää jokaisen kilometrin jälkeen, jotta tiedät, että kilometrin on tullut täyteen. En löytänyt asetusta, jolla tämän saisi pois päältä. Minusta tämä on aika ärsyttävä ominaisuus. Etenkin, jos tämä on päällä myös pyörälenkkiä tehdessä kun kilometrit vaihtuvat nopeasti.\nTreenin aikana kelloon ei käsittääkseni tule ilmoituksia. Tämä on minusta aika iso miinus, koska juurikin pyörälenkeillä olisi kätevä katsoa nopeasti ranteesta, jos tulee joku viesti.\nSynkronointi ja Polar Flow -sovellus:\nMinulla on Xiaomi Redmi note 8 pro -puhelin, johon asensin Polar Flow -sovelluksen, jotta ei tarvitse katsoa kellosta treenejäni, vaan saan ne isommalle ja paremmalle ruudulle. Synkronointi toimi aluksi mielestäni hieman hitaasti, mutta kohtalaisen varmasti. Se tehdään yksinkertaisesti pitämällä kellon fyysistä näppäintä pohjassa, kun ohjelma on asennettu ja laitteet paritettu keskenään. Parittamisen tekeminen oli helppoa henkilölle, joka näitä on aiemminkin tehnyt. Puhelimista ymmärtämättömille voi olla vähän haastavampaa, mutta ohjeet tulee mukana. Ongelmana oli kuitenkin se, että puhelimen ilmoitukset lakkasivat toimimasta vähän ajan kuluttua. Tämä ongelma tosin taitaa olla Xiaomista johtuvaa, eikä Polarin kellosta johtuvaa. Polarin sivuilta ei kuitenkaan löytynyt tähän ohjeita, mutta ongelma poistui itselläni seuraavasti (Puhelimesta Xiaomi) Settings -> Privacy protection -> special permissions -> notification access ja sieltä Polar Flow pois päältä ja takaisin päälle ja sitten kellon asetuksista käynnistää kellon uudestaan. Tämän jälkeen puhelimen synkkauskin on toiminut paljon nopeammin ja ei ole ollut mitään valittamista sen suhteen. Itse sovelluksessa tiedot on minusta esitetty aika hyvin ja sovelluksen käyttö on helppoa ja sovellus on hyvin graafinen, joten se näyttää tiedot yksinkertaisessa muodossa.\nSykkeenmittaus treenin aikana näyttää toimivan aika hyvin ainakin suurinpiirtein tasasykkeisessä treenissä. Ylämäissä syke näyttää nousevan, mutta en ole verrannut syketuloksia muihin mittareihin. Olettaisin kuitenkin aiempaan vähäiseen sykkeenseurantaani perustuen tulosten pitävän aikalailla paikkansa.\nGPS on hienoinen pettymys tässä kellossa. Välillä se ottaa todella tarkasti, mutta välillä se on kulkenut viereistä katua tai oikaissut talojen päältä. Jos haluat todella tarkkaa GPS-seurantaa, niin tätä ei voi suositella. En ole katsonut kuinka paljon tämä aiheuttaa virhettä noin keskimäärin, mutta ainakin omalla käytölläni ei mitenkään merkityksellisiä matkoja ja heitto on kuitenkin vain jotain kymmenen metrin luokkaa sivuun välillä ja siitä kyllä pystyy aika hyvin päättelemään millä teillä oikeasti kulki, koska reitti on kuitenkin oikeilla teillä valtaosan matkasta, eikä mitään isoja hyppyjä väärään paikkaan ole ollut. Välillä GPS ottaa todellakin tarkasti ja esim tienylitykset näkyvät. Yleisesti sanoisin, että kartalla reitti näyttää ihan normaalilta, mutta kun zoomaa, niin huomaa ettei se menekään täysin oikeita reittejä aina.\nKalorinmittausta ja askelia moni näyttää kritisoivan. Itse en ole näistä ominaisuuksista kiinnostunut ja parhaissakin kelloissa ne ovat korkeintaan sinne päin arvauksia. En siten antaisi niille kovin suurta painoarvoa. Yleisesti sanoisin niiden kuitenkin olevan yläkanttiin.\nUnenseuranta on kellossa toiminut minusta kohtalaisen hyvin. En ole katsonut tarkkoja aikoja milloin olen mennyt nukkumaan, mutta en ainakaan osaa sanoa, että se olisi ottanut nukahtamiset ja heräämiset väärään aikaan. Tämäkin ominaisuus on aina kelloissa korkeintaan suuntaa antava. Tosin olen huomannut, että kun kello sanoo, että nukuin huonosti, niin olen ollut kyllä itsekin sitä mieltä, joten ei se ihan huuhaata ole, vaan nimenomaan suuntaa antavana tämä on oikein hyvä laite esimerkiksi omien elämäntapojen tarkkailuun.\nAkusta on aika vaikea sanoa mitään, koska lyön sen laturiin aina kun menen suihkuun ja sen jälkeen takaisin käteen ja ei ole tainut mennä akku kertaakaan alle 50%. Tuskin tuo kovin pitkään kestäisi ainakaan jos pitää GPS-seurantaa päällä, mutta kun päivittäin laittaa sen hetkeksi lataamaan, niin ei ainakaan vielä ole ollut mitään ongelmaa. Uskoisin, että kyllä kello useamman tunnin lenkin kestää. Itse olen käynyt pisimmillään 2h lenkin kello kädessä. Kello napsahtaa magneetilla kiinni laturiin ja se on siten aika helppo ja toimiva.\ningenjör88Mmies, 25–34v 27.2.2021\nHyvä ostos, suosittelen. Mittaa hyvin unen laatua ja sykettä, synkronointi onnistuu hyvin. Vesitiiviys myös plussaa. Monipuoliset treeni/liikuntamahdollisuudet mitä voi mitata, tosin vaatii itseltä ainakin vielä paljon perehtymistä, toimintoja on runsaasti. Akkua saa ladata kerran viikossa/nopea lataus. Musta ranneke aiheutti suihkussa ihoärsytystä mutta keltainen ranneke toimii hyvin (ilmeisesti valmistettu eri materiaalista).\nNainen72Nnainen, 45–54v 31.8.2019\nToimiva kello ja riittävän tarkka syke- sekä reittimittaus\nKello on ostettu lahjaksi, lahjan saajan kommentit kellosta:\nKello toimii tarkoituksessaan erinomaisesti. Reitin tallennus on tarkkaa ja käyttäminen on helppoa. Toimintoja on riittävästi. Multisport-toimintoa kaipaa vähän, kellon käyttäjä ei tätä toimintoa kuitenkaan tarvitse.\nAinoa asia, mikä ärsyttää on, että kellotaulu ei herää aina halutusti vaan kättä joutuu ravistelemaan. Voi olla käyttämisen opettelua. Noin kahden viikon käytöllä tuohon ei ole vielä totuttu. Kun kelloa käyttää nukkuessa, on kellotaulu kuitenkin todella kirkas, jos sattuu heräämään ja se on siinä silmien edessä ja vahingossa aktiivinen.\nSlamtiltMmies, 35–44v 15.4.2020\nJatkuvasti pitää ladata. Hävittää aina päivämäärät ja kellonajat, jos sattuu unohtua lataamatta. Musta näyttötaulu, eli kun käyttää auringonpaisteella, näytöstä ei saa mitään selvää mistään numeroista. Lisäksi hävittää näyttötaulun ihan sekunnissa, mikäli se lähtee ylipäätään näyttämään mitään. Kättä nostamalla pitäisi aktivoitua, mutta ei sitä kylläkään aina tee. Todellinen pettymys!\nKestourheilijaNnainen, 45–54v 28.6.2020\nHyvää rautaa - huonoa softaa\nKello on ihan kivan näköinen ja tuntuinen ja spekseihinkin nähden hyvän hintainen. Harmi, että muutamat asiat vievät tästä arvostelusta tähtiä mennessään.\nJos olet herkkäuninen saattaa sinuakin tuo vihreä ledivalo joka mittaa sykettä ranteesta nukkuessa häiritä. Pitäisi joko pitää ranneketta epämukavan tiukalla tai kättä jossain mustassa kangaspussissa yöllä, ettei paistaisi silmiin.\nAkunkesto on aika huono. Joka päivä pitäisi ladata, joten jos yöllä haluaisit pitää ranteessa...milloinkas sitten lataat? Sykevyöllä ehkä voisi kiertää tämän ja valon häiritsemisen, mutta ei sekään mukava ole käyttää.\nJatkuvat ongelmat synkronoinnissa. Harvase päivä jostain syystä kello näyttää väärää aikaa. Sitten kun yrität synkronoida puhelimen tai tietokoneen kanssa, jatkuvaa arpapeliä että onnistuuko vai ei. (Win 10, MacOS, iOS, Android, kaikilla sama juttu). Tietokoneella SyncFlow ei joko yhdistä kelloon ollenkaan tai synkronointi epäonnistuu. Ja joskus taas saattaa onnistua (eikä mikään kokoonpanossa ole muuttunut välillä).\nFirmwarepäivitykset eivät ole onnistuneet enää aikoihin vaikka FlowSync ohjelma urputtaa että ois tarjolla. Tuotetuesta ohje että resetoi kello tehdasasetuksiin 10-12 kertaa peräkkäin ja yritä vielä uudelleen!!? Polar hei, nyt on vuosi 2020, ehkä kannattaisi palkata paremmat ohjelmoijat ja piirisuunnittelijat?\nSumma summarum. Nokian puhelimet tulee mieleen. Hienoa rautaa mutta softaosaamisen puutteet vie kokonaiskokemuksen miinuksen puolelle. Sitä haluaisi iloisena ja ylpeänä pistää tämän Suomalaisen tuotteen ranteeseen ja lähteä harrastamaan, mutta nyt joutuu jatkuvasti tarkistamaan onko oikeassa ajassa, onko akkua jäljellä ja jos ei kumpaakaan, tappelemaan synkronoinnin kanssa. En jaksa. Ei jatkoon.\nNokianpuhelimienjäljilläMmies, 45–54v 23.11.2020\nPolar Ignite on ollut tähän asti oikein toimiva ja toivottavasti on myös jatkossakin.\nHyviä puolia kellossa ovat mm. selkeä värillinen kosketusnäyttö, mielestäni hyvät ja monipuoliset valikot, unenseuranta sekä toimivuus Polar Flow-ohjelman kanssa. Huono puoli on mielestäni se, että ranteessa pidettäessä ajoittain melko tiukallakin, kello jättää ranteeseen selvän jäljen. Kokonaisuudessaan kuitenkin hyvin toimiva ja helppokäyttöinen paketti.\nSäännöllisesti liikkuva18–24v 23.6.2021\nEnsimmäistä kertaa tuli ostettua urheilukello ja kriteerit eivät olleet mitenkään ihmeelliset , mutta tämä Polarin malli yllätti minut positiivisesti , laitetta on helppo käyttää sekä oppiminen sujuu myös nopeasti ja ennenkaikkea tässä on hintaansa nähden todella hyvät ominaisuudet\nOiva ostos25–34v 16.7.2021\nUrheilukello palautumisen tarkkailuun\nHyvä urheilukello kehon kokonaisvaltaiseen rasituksen ja palautumisen tarkkailuun. Tullut kiinnitettyä enemmän huomiota unen laatuun, ja palautumiseen harjoittelusta. Hyvä hinta/laatusuhde, kellon lataus kestää hyvin. Tyytyväinen ollut hankintaani.\nTituMmies, 45–54v 12.8.2019\nHintaluokassaan asiallinen laite\nPäivitin vanhemman M430:n tähän, ja olen ollut pääosin tyytyväinen. Kello on hintaisekseen hyvä, mutta ei missään nimessä täydellinen. Olen käyttänyt tätä ympärivuorokautisesti, niin aktiviteetin + unen + treenin seuraamiseen kuin myös herätyskellona.\nIgnite kärsii vielä satunnaisista lastentaudeista, mutta muiden Polareiden tavoin varmaankin paranee vielä tulevaisuudessa softapäivitysten myötä (ennen ensimmäistä softapäivitystä akun varaus ei mm. ikinä ylittänyt 93%:a).\nKello on miellyttävän ohut, ja esim. Polarin Vantageja huomattavasti sirompi. Pidän ehkä itse leveämmästä rannekkeesta, mutta tähänkin tottuu pian. Ja onhan tämä keltainen aika hieno väri, vaikka onkin mielestäni todellisuudessa kuvia oranssimpi.\nKosketusnäyttö on kehno ja vaatii totuttelua. Se ei reagoi jokaiseen painallukseen, mutta pienen ihmettelyn jälkeen siihen alkaa tottua. Kellotaulu herää unesta jonkinmoisella viiveellä, mitä nyt joskus vaatii voimakkaammankin ranteen heilautuksen havahtuakseen. Suihkussa seistessä vesi hämää kosketusnäyttöä, joten näppäinlukkoa oppii pian arvostamaan. Allekirjoitan väitteen siitä, että fyysisillä näppäimillä on paikkansa.\nPerustreenaukseen tämä on toiminut kaikilta osin mukavasti kuten M430 (pl. mielestäni siihen verrattuna hankalampi treenin keskeyttäminen, joka vaatii kärsivällistä ykkösnappulan painamista useamman sekunnin ajan). Unesta saa aiempaa enemmän dataa, kello ehdottaa erilaisia harjoitteita treenisi ja palautumisesi perusteella ja Polarin webbipalvelusta näkee yllättävän monipuolistakin käppyrää ja kuntoarviota.\nVärinämoottori on M430:ää hienovaraisempi, eikä värinäpalautetta tahdo aina huomata esim. kesken sportsauksen. Herätys sen sijaan on aiempaa hellempi, mikä on kiva, sillä aiemman Polarin kanssa herätessä tahtoi joskus tulla hepuli.\nSatun omistamaan myös Polarin Balance-vaa'an, jonka kanssa tämä ei vaan enää yksinkertaisesti toimi (mutta jota voi yhä edelleen käyttää puhelimella Flow-appiksen kautta).\nPolarilla lienee jokin pakkomielle tehdä jokaiselle tuotteelleen erilainen latausliitäntä, ja tässä mennään pienellä lataustelakalla. Tämä on toiminut ihan kivasti eikä tästä ole pahaa sanottavaa, vaikka standardipiuhalla olisikin toki etunsa.\nmiekyMmies, 35–44v 22.7.2019\nKellon aktiivitoiminnot ja treenausdata ovat oikein hyvät. Läppäriin ja puhelimeen käyttöliittymä syntyi nopeasti, joskin Bluetooth-paritus oli kummallisen mutkan takana. Lepoaika-analyysi on minulle uusi ja mielenkiintoinen palvelu. Kelloaikanäyttöä ei suureksi yllätyksekseni saa jatkuvasti päälle. Jos tämä olisi ollut ostaessa tiedossa, en olisi tuotetta lainkaan hankkinut. Käyttöohjeessa ei myöskään selostettu näytön avaavaa ranneliikettä lainkaan.\nNäyttö on suorassa auringonpaisteessa aivan liian himmeä.\nandersMmies, 65 tai yliv 5.8.2019\nHuippu ja edullinen polar ignite\nTodella koko rahalla vastinetta ja enemmänkin. Hyvät ominaisuudet kaikinpuolin.\nSiwaNnainen, 45–54v 14.6.2020\nEnemmän kuin riittävä peruskuntoilijalle\nKello on nyt ollut käytössä kaksi viikkoa ja olen kyllä tykännyt. Kello sopii ranteeseen, on mukavan kokoinen ja näköinen. Ranneke ajoittain hiostaa, jolloin olen ottanut hetkeksi joko pois ranteesta tai löysännyt ranneketta.\nOlin erityisesti kiinnostunut unenseurannasta, sillä ajoittain tulee nukuttua huonommin. Lisäksi ulkoiset tekijät häiritsevät, niin on ihan mielenkiintoista nähdä konkreettisesti, kuinka se on vaikuttanut unen laatuun. Dataa on paljon ja sitä on mielenkiintoista tutkia. Parhaiten näkymää pääsee tutkimaan Polarin sivuilla kun synkronoit kellon. Kuinka tarkkaa dataa kello antaa, sitä en osaa sanoa, mutta omasta mielestä ihan riittävästi.\nKello laskee päivän aktiivisuuden ihan hyvin, mutta omassa työssä huomaa, ettei ainakaan askelmittaukseen voi luottaa (kassatyö) :'D Askel heittää helposti useammalla tuhannella, joten todellisempi tulos saadaan vapaapäivinä. Tämä oli kyllä tiedossa, kun aikasemmat aktiivisuuskellot tekivät samaa. Lisäksi aktiivisuustasoa sai muuttaa, sillä 1. tason kanssa päivän aktiviteetti täyttyi kyllä, mutta liiankin helposti kun aktiivisuusprosentti oli lähemmäksi 300% vaikkei mitään erityistä tehnyt kuin ollut töissä. Nämä on kyllä ihan asetuksista kiinni, joten kannattaa vähän testailla, mikä taso ja mitkä asetukset vastaavat parhaiten omaa aktiivisuutta.\nLajiprofiileja löytyy hyvin ja niitä voi järjestellä ja lisätä/poistaa mielensä mukaan Polarin sivuilla. Kokemusta on vain crossfit ja salitreenistä, mutta ihan luettavaa dataa saan treenin jälkeen. Polarin omia FitSpark-treenejä en ole kokeillut vielä.\nAkun kesto on mielestäni hyvä, itse olen kellon ladannut kolme kertaa kahden viikon aikana. Toki pidän aika paljon yö-tilaa päällä, mikä vähän vähentää akun kulutusta (tai näin ainakin oletan) kun näyttö ei mene päälle joka käden heilautuksella. Lisäksi lataus on nopea, 20%:sta 100% kestää noin 20 minuttia. En ole tarkemmin katsonut latausaikaa.\nPolar Ignite sopii paremmin kuin hyvin kuntoilijalle, joka haluaa lisää tietoa aktiivisuudesta ja unen laadusta. Kellotaulu on kirkas ja kosketusherkkyys ihan ok. Ajoittain saa tosin useamman kerran hipaista näyttöä, että jotain tapahtuu. Lajiprofiileja löytyy paljon, kellon on helppo ottaa käyttöön ja tietojen synkronointi ainakin tietokoneen kautta onnistuu vaivattomasti. Polarin puhelin aplikaatiota en ole paljon käyttänyt, mutta näyttää sekin ihan hyvin toimivan. Yhteyden saaminen kelloon bluetoothin kautta oli aluksi hieman hankalaa, mutta sekin saattoi olla käyttäjässä vika. Itse en ole löytänyt mitään erityistä moitittavaa tämän kahden viikon aikana\nTavis kuntoilijaNnainen, 25–34v 9.2.2020\nMonipuolinen kello tähän hintaan.\nSuurin pettymys oli että näyttö on päällä vain kun rannetta heilauttaa sitä katsoakseen. Hienoa värinäyttöä kelpaisi katsella koko ajan. Samasta syystä ei sovellu melontaan koska ranne heiluu siinä juuri samalla tavalla ja akku loppuu kolmessa tunnissa. Eipä kosketusnäyttö muutenkaan vesiolosuhteisiin sovi. Näytön saa jatkuvasti päälle harjoituksen ajaksi, silloinkin joka kerta pitää erikseen laittaa päälle.\nOhjatut harjoitukset hyviä, animaatiot ja kuvaukset liikkeistä opastavat kunhan keksii miten ne saa näkyviin (vain ennen harjoitusta, ei sen aikana).\nUniseuranta ihan toista tasoa kuin halvemmissa Polareissa. Sykevälin mittaus antaa palautetta palautumisesta aika luotettavasti. Jos esim. illalla juo yhden oluen niin aamulla näyttää punaista koska unen laatu kärsi.\nManuaalia kannattaa varautua lukemaan tiiviisti.\nMeikäMmies, 55–64v 30.7.2019\nHyvä mutta perusasiat unohtuneet\nOstin mutta palautin parin päivän käytön jälkeen.\nSyyt: kello pimenee (menee mustaksi) automaattisesti noin 5 sekunnin jälkeen ja sen pitäisi herätä kun kättä kääntää kasvoja kohti. Tämä ei aina toiminut kun olisi halunnut. Kellon saa myös päälle napista. Treenitilassa kellon pimenemisen saa pois päältä muttei normaalitilassa tietääkseni.\nLisäksi kellotaulut huonoja. Digitaalikellossa ei sekunteja näkyville.\nMuuten kello hyvä, tuntuu mukavalle ranteessa, ei häirinnyt nukkuessa lainkaan. Muotoilu 5/5. Kelloa helppo käyttää ja käyttöjärjestelmä hyvin tehty.\nItse käytän spot trackeriä urheilusovelluksena joten olisi ollut hyvä jos polarin kellon olisi saanut yhdistettyä sovellukseen mutta tämä ei toistaiseksi onnistu.\nToistaiseksi en suosittele koska pimenee liian nopeasti ja päälle saaminen tehty liian vaikeaksi. Tämän vuoksi niinkin yksinkertainen asia kun kellonajan katsominen tuntuu jo vaikealta.\nSelaaminen on hiukan töksähtelevää mutta toimii kun tähän tottuu. Muuten helppokäyttöinen ja antaa ehdottomasti vastinetta rahalle. Plussaa on että akkua ei tarvitse koko ajan ladata, lisäksi latautuu nopeasti.\nAmatööriMmies, 55–64v 28.8.2019


Tulevaisuuden palveluja ja palvelukonsepteja Helsinki-Vantaan lentoasemalla\nJuntunen, Juho (2012)\nIlmailuala on muuttunut paljon sitten sen jälkeen, kun Wrightin veljekset suorittivat ensimmäisen lentonsa. Lentokoneet tarvitsivat vain turvallisen paikan laskeutua sekä nousta ilmaan ja siihen tarkoitukseen lentoasemat oli tarkoitettu. Nykypäivänä lentoasemat ovat monimutkaisia kokonaisuuksia, jotka sisältävät muun muassa palvelutasoltaan huikeita terminaaleja. Kilpailun ollessa kovaa matkustajista ja lentoyhtiöistä, lentoasemien on pyrittävä tarjoamaan sen käyttäjille uusia palveluja ja palvelukonsepteja, jotka erottavat ne muista kilpailijoista edukseen. Tämän opinnäytetyön tarkoituksena on löytää sellaisia signaaleja tulevaisuuden lentoliikenteen kehityksestä, joiden avulla voidaan ideoida uusia palveluja ja palvelukonsepteja Helsinki-Vantaan lentoasemalle.\nJotta kaikki se infrastruktuuri, minkä lentoasema pitää sisällään, on mahdollista rakentaa ja ylläpitää, on se rahoitettava jollakin tavalla. Eri lentoasemilla eri maissa on erilaisia tapoja rahoittaa toimintaansa. Rahoitusten saamisen osalta lentoasemat voidaan jakaa kahteen eri kategoriaan: julkisessa omistuksessa oleviin lentoasemiin sekä yksityisesti omistettuihin lentoasemiin. Näiden lisäksi lentoasemat keräävät maksuja lentoaseman käyttäjiltä, kuten lentoyhtiöt ja lentoasemalla toimivat yritykset. Single-till ja dual-till ovat kaksi yleisintä lähestymistapaa, joissa maksut määräytyvät muun muassa lentokoneen painon, matkustajien määrän ja myynnin mukaan.\nDokumenttianalyysia apuna käyttäen tutkitaan erilaisia jo olemassa olevia aineistoja liittyen ilmailualaan ja sen kehitykseen tulevaisuudessa. Käsiteltävän aineiston joukossa ovat muun muassa yhdysvaltalaisen lentokonevalmistaja Boeingin raportti tulevaisuuden lentoliikenteen kehityksestä sekä Finavian Helsinki-Vantaan liikennetilastot. Esille otetaan myös kaksi muuta lentoasemaa maailmalta, joilta voidaan ottaa Helsinki-Vantaan lentoasemalla mallia palveluista ja palvelukonsepteista.\nTutkimuksen tulokset ja johtopäätökset tullaan esittelemään kolmen eri skenaarion avulla, jotka kaikki käsittelevät eri aikaa. Skenaarioissa otetaan esille muun muassa teknologian kehityksen tuomat mahdollisuudet sekä esitellään Helsinki-Vantaan lentoasemalle uutta terminaalirakennusta, mikä on suunnattu pelkästään tietynlaisella liiketoimintamallilla operoiville lentoyhtiöille.


Neulavehka - Urban Roots\nKaunis neulavehka, tai Rhaphidophora Tetrasperma, on kotoisin Thaimaan ja Malesian trooppisista sademetsistä, jossa se kasvaa puiden runkoja pitkin kiipeillen. Nopeakasvuinen neulavehka on näyttävän näköinen, kun sen saa nojaamaan seinään tai tukikeppiin, mutta kasvin voi myös antaa roikkua alaspäin.\nNeulavehkalle tulee valita paikka mahdollisimman runsaassa hajavalossa, suoraa paahdetta välttäen.\nKastele neulavehkaa niin, että multa ehtii hieman kuivahtaa kastelujen välillä. Multa ei kuitenkaan saisi kuivua kokonaan.


Merikanto jäi toiseksi Merikanto-laulukilpailussa - Kulttuuri - Uutiset - MTV.fi\nMerikanto jäi toiseksi Merikanto-laulukilpailussa Kulttuuri\nJulkaistu 05.07.2009 22:11\nMezzosopraano Maija Skille voitti Merikanto-laulukilpailun Mäntyharjussa. Tämänpäiväisessä finaalissa toiseksi sijoittui bassobaritoni Jussi Merikanto ja kolmanneksi sopraano Hedvig Paulig. Taidekeskus Salmelan Merikanto-laulukilpailu järjestettiin nyt kolmannen kerran.\nMäntyharjun kirkossa lauletussa finaalissa Skille esitti Oskar Merikannon kappaleet Iltakellot ja Laatokka sekä Aarre Merikannon laulun Pan. Vuonna 1978 syntynyt Skille on opiskellut Sibelius-Akatemian oopperakoulutuksessa Maarit Hannulan johdolla. Hän on opiskellut myös Norjassa ja Tanskassa.Skille palkittiin Ukri Merikannon veistoksella ja 4000 euron rahapalkinnolla sekä 3500 euron erikoispalkinnolla.\nMerikanto-kisan voittajat esiintyvät ensi vuoden heinäkuussa taidekeskuksen gaalakonsertissa. Seuraava Merikanto-laulukilpailu järjestetään vuonna 2013.\nRuisrock ylitti kävijätavoitteensa selvästi\nJackson haudataan Los Angelesiin


Kokoomus 100 -löylykiulu ja -kauha (Harvia Legend) | Kokoomuspuoti\nEtusivu / Kokoomus 100 / Kokoomus 100 -löylykiulu ja -kauha (Harvia Legend)\nHarvia Legend -kiulussa on vahva muotokieli, jossa voit huomata vanhojen lentokoneiden pyöreää pintaa ja metalliniittejä. Tyylikkäässä kiulussa yhdistyvät musta teräs ja lämpökäsitelty haapa. Kokoomuslaista henkeä saunapuuhiin tuo juhlavuoden Kokoomus 100 -kaiverrus kiulussa ja kauhassa.\nHarvian saunatuotteet tehdään kotimaista käsityötä kunnioittaen Muuramessa, Keski-Suomessa.\nOsastot: Kokoomus 100, Kotiin ja toimistoon Avainsanat tuotteelle Harvia, juhlavuosi, kauha, kiulu, Kokoomus, Kokoomus 100, löyly, Muurame, sauna, saunominen\nTirppa-kangas, 1 metri Kokoomus 100 -villasukkaohje